4 หุ้นดี๊ด๊า! ตลท.ถอดป้าย SP หลังส่งงบฯ ครบถ้วน
ตลท.ปลดเครื่องหมาย SP หุ้น NUSA-FC-NPP-TCJ ตั้งแต่รอบเช้าวันนี้ (2 มี.ค.) หลังแผยแพร่ข้อมูลงบการเงินครบถ้วนตามกำหนด
2 มี.ค. 2560

ตลท.ปลดเครื่องหมาย SP หุ้น NUSA-FC-NPP-TCJ ตั้งแต่รอบเช้าวันนี้ (2 มี.ค.) หลังแผยแพร่ข้อมูลงบการเงินครบถ้วนตามกำหนด
ตลาดหลักทรัพย์แห่งประเทศไทย (ตลท.) ปลดเครื่องหมาย SP หุ้นบริษัท ณุศาศิริ จำกัด (มหาชน) หรือ NUSA รอบเช้าวันนี้ (2 มี.ค.) หลังจากตามที่ตลาดฯ ได้ขึ้น SP ตั้งแต่วันที่ 1 มี.ค. เนื่องจากบริษัทไม่ได้นำส่งงบการเงินปี 59 ภายในเวลาที่กำหนด ต่อมา NUSA ได้นำส่งงบการเงินปี 59  มายังตลาดหลักทรัพย์ แต่ปรากฏข้อมูลเกี่ยวกับการเพิ่มทุนซึ่งเป็นข้อมูลสำคัญต่อการตัดสินใจลงทุนของผู้ลงทุน ซึ่ง NUSA ยังไม่สามารถเผยแพร่ข้อมูลดังกล่าวผ่านระบบของตลาดหลักทรัพย์ได้ บัดนี้ NUSA ได้เผยแพร่ข้อมูลดังกล่าวครบถ้วนแล้ว
นอกจากนี้ ตลท.ได้ปลด SP หุ้นบริษัท ฟู้ด แคปปิตอล จำกัด (มหาชน) หรือ FC ,บริษัท นิปปอน แพ็ค (ประเทศไทย) จำกัด (มหาชน) หรือ NPP และ บริษัท ที.ซี.เจ.เอเซีย จำกัด (มหาชน) หรือ TCJ ตั้งแต่รอบเช้านี้ด้วยเช่นกัน หลังสามารถเผยแพร่ข้อมูลงบการเงินได้ครบถ้วนแล้ว